ქედა (სოფელი)
ქედა — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში. თემის ცენტრი (სოფლები: არსენაული, აქუცა, გულები, ზენდიდი, კორომხეთი, ორცვა, ქედა, შევაბური, ცხემნა, ძენწმანი, ხუნკუდა). მდებარეობს მდინარე აჭარისწყლის მარცხენა მხარეს, ზღვის დონიდან 280 მ სიმაღლეზე, დაბა ქედიდან დაშორებულია 0,5 კილომეტრით. 2014 წლის აღწერის მონაცემებით სოფელში ცხოვრობს 149 კაცი.